ТРАНСФОРМ 2016: ТРАНСФОРМАЦИЯ НА ОБРАЗА

През юли-август 2016 г. в Загреб предстои да бъде реализирано петото издание на международния проект ТРАНСФОРМ – дългосрочен проект за сътрудничество между десет образователни институции в сферата на изобразителните изкуства от страните от Югоизточна Европа. Проектът се реализира чрез изложба на студенти, като основната цел е да бъдат представени важни художествени и научни разработки и нови перспективи, както пред бъдещите художници, така и пред образованието по изкуство в международен контекст и да се изгради стабилна платформа за сътрудничество между институциите партньори за развитието на академичното образование и художествените процеси в Югоизточна Европа.
Темата на тазгодишното издание е Трансформация на Образа
Кандидатстването на студенти от НХА за участие в тазгодишната изложба ще се осъществи чрез:
1. Подаване на документи и изображения за участие в организиран от НХА конкурс – СРОК до 25 февруари 2016 на мейл transform2016@nha.bg
1. Селекция от жури на НХА и избор на 15 студента, които ще участват във втора селекция в Академията по изящни изкуства към Университета в Загреб, Хърватия. Жури от преподаватели в Загреб ще направят избор на 5 студента (от предложените 15 от НХА), които да участват в международната изложба.
1. Кандидатстването е на английски език
1. Всеки кандидат може да подава до три работи или цикъл от работи
Документи (подават се на английски език):
1) попълнен формуляр за кандидатстване 
2) снимка на творбата/творбите (300 dpi, JPEG, 2 MB)
3) техническо описание на творбата/творбите.
4) Концепция на художника и описание на творбите му (до 500 думи)
5) CV (до 300 думи)

Подават се на мейл - transform2016@nha.bg  до 25 февруари 2016

ИНФОРМАЦИЯ ЗА ИЗЛОЖБАТА
- Организатор на изложбата е Академия за изящни изкуства към Университета на Загреб
- Място на изложбата е Музея за съвременно изкуство в Загреб: http://www.msu.hr/#/en/ 
- Период на провеждане на изложбата е 14 юли до 14 август 2016
- Тема на изложба е Трансформация на Образа
ПРАВИЛА И ПРОЦЕДУРИ ЗА УЧАСТИЕ
- Темата Трансформация на Образа е отворена за всички творчески техники (живопис, скулптура, графика, рисуване, видео, фотография, инсталации, перформънс, мултимедия)
- Участващите институции са 10 партньорски висши учебни заведения по изкуства, подписали инициативата Трансформ в образованието по изкуствата
- Всяка партньорска институция може да предложи максимум 15 кандидата за участие в изложбата
- Всеки кандидат трябва да бъде студент от партньорска институция; могат да участват студенти от всички образователни степени  (бакалавър, магистър, доктор) 
- Всеки студент може да кандидатства за участие в изложбата с максимум 3 произведения или цикъл от произведения, без ограничения за техниката
- Професионално жури ще избере произведения на 5 студента от всяка от партньорските институции за участие в изложбата

ТРАНСФОРМАЦИЯ НА ОБРАЗА
ПРЕНАСЯНЕ НА ОБРАЗА
ТРАНСФОРМАЦИЯ НА ВИДИМИ ФОРМИ – ОБМЕН НА ЗНАНИЕ В ОБЛАСТТА НА ОБРАЗОВАНИЕТО В СФЕРАТА НА ВИЗУАЛНИТЕ ИЗКУСТВА
Преди около десет години, в процеса на създаване на тази форма на международно и институционално сътрудничество и за Югоизточна Европа, приехме очевидния дискурс на заличаване на собствените ни следи и изтриване на нещо, което в разговорна реч може да се каже на нашето общо минало. За съжаление, нямахме друга форма на разположение за действие в този модел на социално взаимодействие, освен за заличаването. Като не изговаряхме понятия като Другия, Изтока, Балканите, Югославия, или Региона, ние непрекъснато засвителствахме желанието си да достигнем нещо въображаемо, различно, автентично, или централно, въпреки че, в действителност, заявявахме собствената си илюзия, че има нещо по-добро от нашата маргиналност. Казано по-просто, ние се позовавахме на Запада. 

За добро или за лошо, дихотомията на център и периферия вече не функционира в условията на големи социални и политически промени, както е било преди 25 години. Периферията и центъра вече не са там, където са били, или не по начина по който са били през 1989 г., 1990 г., или 1991 г., които бяха най-важните повратни моменти в изграждането на нашата настояща социална действителност.
Идеологическите механизми са се променили.
Репресивните механизми са се променили.
Светът, в който проявяваме нашата субективност се е променил.
Моделите на налагане на един художник са се променили.
Моделите за създаване на художник, са се променили.
ТРАНСФОРМ 2016 се фокусира върху естеството на тази промяна и ролята на образованието в света в периода след студената война. Международното сътрудничество на няколко учебни заведения има за цел да изследва, картографира, и да представи различни модели на създаване, пърформънс, споделяне и разпространение на знания в областта на визуалните изкуства. Нашето намерение не е да говорим по начина, по който говорят историците на изкуството, или да описваме духа на нашето време, а да се включим в картографирането на естетическите режими в рамките в които художникът като субект се изявява днес. Вниманието ни е насочено предимно към формите на засилено взаимодействие и прозрачността на съвместната комуникация и взаимна привързаност, представяне и трансформация на модела на студентската творба, като субект в нашия свят на изкуството. По този начин ние разбираме термина ТВОРБА в много по-широк смисъл: като процес, работа и като артефакт. Нашата цел е да покажем начина, по който настоящите промени в парадигмата на организацията, разпределението и изпълнението на различни роли в образователната система променят характера на художественото произведение в дългосрочен план.

ТРАНСФОРМ 2016 няма само за цел да направи видима периферията по отношение на центъра; но също така изследва и прави карта на различните модели на художественото образование в областта на визуалните изкуства в света на изкуството, които всички ние споделяме. Нашата позиция е, че процесът на обучение винаги обединява нашите сили за свобода, а не просто да предизвика трансфер на знания. Тъй като проектът се основава на включването на всички практики от участващите институции и използва класическите медии за визуални изкуства, новите медии, приложен дизайн и реставрация, неговата цел е да покаже как днес образованието може да функционира в най-интригуващ художествен формат. 

